text: 7. ΒΑΣΙΛΙΚΟΝ ΔΙΑΤΑΓΜΑ της 7/23 Σεπτ. 1938 Περί επισήμου μητρώου βραβεύσεων των εκθετών. Εκδίδεται κατά το άρθρ. 17 του Α.Ν. 1169/1938 (ανωτ. αριθ. 5). Άρθρ.1.-1.Οι οργανωταί εκθέσεων, διεθνών εμποροπανηγύρεων και συναφών επιδείξεων, υποχρεούνται επί ταις ποιναίς του εδ. 4 του άρθρ. 17 του Α.Ν. 1169/1938 περί συμπληρώσεως κειμένων διατάξεων αφορωσών αρμοδιότητας του υφυπουργείου Τύπου και Τουρισμού, να υποβάλωσιν, εντός 6 μηνών από της ημέρας λήξεως της εκθέσεως ή άλλης επιδείξεως, επί αποδείξει, εις την υπηρεσίαν εκθέσεων του υφυπουργείου Τύπου και Τουρισμού, πίνακας των υπό της εκθέσεως κλπ. απονεμηθέντων βραβείων και τιμητικών διπλωμάτων, προς εγγραφήν των βραβείων εις ίδιον βιβλίον, αποτελούν το επίσημον μητρώον βραβεύσεων των εκθέσεων και άλλων επιδείξεων. 2.Οι πίνακες ούτοι θα περιέχωσιν α) το όνομα, την έδραν και χρονολογίαν συστάσεως της βραβευθείσης εταιρίας ή οίκου, επί βραβευθέντων δε εκθετών το ονοματεπώνυμον αυτών μετά του επαγγέλματος, της χώρας και πόλεως κατοικίας των και της ηλικίας των, β) το είδος του βραβευθέντος εκθέματος μετά σχετικής αναλυτικής περιγραφής τούτου, γ)αντίγραφον σχετικής αποφάσεως βραβεύσεως της ελλανοδίκου επιτροπής, δ)τον τρόπον παραγωγής και τας χώρας καταναλώσεως του βραβευθέντος εκθέματος, ε)το είδος του απονεμηθέντος βραβείου, ς)την χρονολογίαν παραδόσεως και παραλαβής υπό του βραβευθέντος του βραβείου και πάν έτερον στοιχείον όπερ τυχόν ήθελε ζητηθή υπό της υπηρεσίας εκθέσεων, δια διαταγών του υφυπουργείου. Άρθρ.2.-1.Τα στοιχεία των ως άνω πινάκων καταχωρούνται εις οικείας στήλας του παρά τη υπηρεσία εκθέσεων του υφυπουργείου Τύπου και Τουρισμού τηρουμένου επισήμου μητρώου βραβεύσεων, μετ’ επιπροσθέτου αναγραφής εις ιδίας στήλας του μητρώου τούτου του χαρακτηρισμού της βραβευσάσης εκθέσεως κλπ., της χρονολογίας καθ’ ην διενεργήθη η έκθεσις και παντός ετέρου σοβαρού στοιχείου κρινομένου ως απαραιτήτου υπό της υπηρεσίας εκθέσεων του αυτού υφυπουργείου. 2.Το μητρώον βραβεύσεων τηρείται επιμελεία του προς τούτο οριζομένου δι’ αποφάσεως του υφυπουργού Τύπου και Τουρισμού υπαλλήλου της υπηρεσίας εκθέσεων, αριθμείται κατ’ αύξοντα αριθμόν σελίδων, μονογραφείται εις εκάστην σελίδα και θεωρείται σχετικώς εις το τέλος αυτού υπό του διευθυντού της υπηρεσίας εκθέσεων. Η καταχώρισις των βραβευθέντων γίνεται κατά έκθεσιν και κατά χρονολογικήν σειράν τελέσεως εκάστης. Δια την ευχέρειαν της ανευρέσεως των ονομάτων τηρείται ευρετήριον κατ’ αλφαβητικήν σειράν ονομάτων. 3.Την εις το επίσημον μητρώον βραβεύσεων καταγραφήν του απονεμηθέντος βραβείου ή τιμητικού διπλώματος δικαιούται να ζητήση και πας ενδιαφερόμενος δι’ αιτήσεώς του προς την υπηρεσίαν Εκθέσεων προσάγων τα εν άρθρ. 1 εδ. 2 του παρόντος στοιχεία μετά των προσηκουσών βεβαιώσεων της βραβεύσεως. Άρθρ.3.-1.Δια τα μη παραληφθέντα εντός οκτώ μηνών από της ημέρας της λήξεως της επιδείξεως βραβεία οι οργανωταί εκθέσεων και διεθνών εμποροπανηγύρεων ή άλλων συναφών επιδείξεων υποχρεούνται, επί τοις ποινοίς του εδ. 4 άρθρ. 17 του υπ’ αριθ. 1169/1938 Α. Νόμου, να υποβάλωσιν αμελλητί, επί αποδείξει, εις την υπηρεσίαν εκθέσεων πίνακα των μη παραληφθέντων βραβείων υπό των βραβευθέντων οίκων ή εταιρειών ή εκθετών, μετ’ αναγραφής ή δυνατόν της αιτίας δι’ ην δεν παρελήφθησαν ταύτα. 2.Βάσει του πίνακος τούτου, των μη παραληφθέντων βραβείων, ενεργούνται αι υπό του εν εδ. 2 του άρθρ. 2 του Β.Δ/τος τούτου υπαλλήλου ενδεικνυόμενοι διαγραφαί εν τω μητρώω βραβεύσεων προς ακύρωσιν της απονομής των βραβείων των μη εντός οκταμήνου από της λήξεως της εκθέσεως παραληφθέντων. Άρθρ.4.-1.Προ πάσης χρήσεως βραβείου ή τιμητικού διπλώματος ο βραβευθείς δέον να βεβαιωθή περί της εις το μητρώον βραβεύσεων εγγραφής του βραβείου του και να τύχη σχετικού αποσπάσματος της τοιαύτης εγγραφής εκ του μητρώου βραβεύσεων. 2.Τα εν λόγω αποσπάσματα του μητρώου βραβεύσεων συντάσσονται υπό του εν εδ. 2 του άρθρ. 2 υπαλλήλου, επί τη αιτήσει του βραβευθέντος και χορηγούνται μετ’ έγκρισιν του επί του Τύπου και Τουρισμού υφυπουργού, σφραγιζόμενα δι’ ιδίας σφραγίδος. Άρθρ.5.-1.Οι εις ους εκχωρείται ή μεταβιβάζεται εμπορική ή βιομηχανική ή άλλη συνεταιρική οργάνωσις ενέχουσα βράβευσιν απονεμηθείσαν εν Ελλάδι εις τους ιδιοκτήτας ως και οι εις ους εκχωρείται ή μεταβιβάζεται προϊόν βραβευθέν, υποχρεούνται εφ’ όσον σκοπούσι να ποιήσωνται χρήσιν του απονεμηθέντος βραβείου ή διπλώματος και να συνεχίσωσι τας εργασίας της οργανώσεως υπό άλλον τίτλον ή όνομα εκείνου, ον έφερε κατά την εποχήν της βραβεύσεως η οργάνωσις ή το προϊόν, προ πάσης χρησιμοποιήσεως του βραβείου και του νέου τίτλου της οργανώσεως ή του προϊόντος, να δηλώσωσι την τοιαύτην εκΣελ. 263 9 Γενικά περί εκθέσεων 18.Η.α.7 χώρησιν ή μεταβίβασιν εις αυτούς εντός μηνός από της συντελέσεώς της εις την υπηρεσίαν εκθέσεων ως και τον νέον τίτλον ή όνομα της οργανώσεως ή του προϊόντος και να ζητήσωσι την καταχώρισιν της εκχωρήσεως ή μεταβιβάσεως και του νέου τίτλου ή ονόματος της οργανώσεως ή του προϊόντος εις το επίσημον μητρώον βραβεύσεων. 2.Τα εν άρθρ. 4 εδ. 1 και 2 καθοριζόμενα εφαρμόζονται και επί των ως ανωτέρω μεταβολών εν τω μητρώω των βραβεύσεων, συνεπεία εκχωρήσεων ή μεταβιβάσεων μετ’ αλλαγής του τίτλου ή ονόματος της οργανώσεως ή του παρόντος. 